stanford-oval/wikipedia huggingface dataset:
Ranskan Grand Prix 2019
Vapaat harjoitukset

Kisaviikonloppua varten Ferrari toi päivityksiä autonsa teknisille osa-alueille, Alfa Romeo Racing useita merkittäviä uusia osia ja moottoritoimittaja Honda puolestaan suorituskyvyltään tehokkaamman voimayksikkönsä Red Bullin ja Toro Rosson autoihin. Myös Renault asensi päivitetyn moottorinsa Daniel Ricciardon autoon. Ensimmäisissä vapaissa harjoituksissa Williamsin testikuljettaja Nicholas Latifi ajoi George Russellin autolla 18. sijalle. Harjoitusten aikana suurimpia ongelmia esiintyi Renault’lla, kun Ricciardon auton pohjelevy osui ratakivetykseen, ja vika tutkittiin, ja tallikaveri Nico Hülkenbergin auton pohjalevy aiheutti ohjaamon savuamisen. Kotikilpailussaan ajaneella Romain Grosjeanilla esiintyi harjoitusten aikana vesivuoto, joka aiheutti kierrosmäärän jäämisen alhaiseksi. Mercedeksen Lewis Hamilton oli harjoitusten nopein, tallikaveri Valtteri Bottas toinen ja Ferrarin Charles Leclerc kolmas.
Toisissa vapaissa harjoituksissa Grosjeanin ongelmat jatkuivat, kun hän teki rengaspintoja kuluttavia lukkojarrutuksia, minkä seurauksena talli joutui perumaan alkuperäisen testisuunnitelmansa. McLarenin kuljettajien osalta vauhti parantui, kun Carlos Sainz oli harjoitusten kahdeksas ja tallikaveri Lando Norris oli viides sijoittuen Red Bull -kuljettajien edelle. Tuomariston tutkittavaksi meni harjoitusten aikana sattunut tilanne, jossa Hamilton ajoi radan ulkopuolelle ja tuli takaisin radalle samoihin aikoihin, kun Max Verstappen oli nopealla kierroksella ja oli lähellä osua tämän kanssa. Hamilton ei saanut tilanteesta rangaistusta. Bottas oli toisten harjoitusten nopein ennen Hamiltonia ja Leclerciä.
Kolmansissa vapaissa harjoituksissa voimasuhteet eivät muuttuneet Mercedeksen ja Ferrarin välillä, ja tulokset kärkikolmikon osalta pysyivät samoina kuin toisissa harjoituksissa.
Aika-ajot

Aika-ajojen ensimmäisestä osiosta tuli tuomaristolle jälleen tutkittavaa, kun ensin Ricciardo esteli Kimi Räikköstä mutkaosuudella, minkä seurauksena Räikkönen joutui väistämään ajamalla pitkäksi ja päätyi lopulta hidastelemaan takana nopealla kierroksella ollutta Grosjeania. Ricciardo ja Räikkönen eivät saaneet tilanteesta rangaistusta. Racing Pointin Lance Strollin osalta aika-ajot päättyivät ensimmäiseen osioon kahdettatoista kertaa peräkkäin, kun hän ei pystynyt tallikaverinsa Sergio Pérezin tavoin parantamaan aikaansa riittävästi viimeisillä yrityksillä. Alfa Romeon osalta Antonio Giovinazzi onnistui Räikköstä paremmin nopeamman aikakierroksen ajamisessa ja pääsi viimeiseen osioon, jossa sijoittui kymmenenneksi.
Kolmannessa osiossa Sebastian Vettel teki virheen vaihdevälitysten osalta ja aikakierrokset eivät riittäneet toisessa osiossa saavutettuun toiseen sijaan, minkä seurauksena hän oli lopulta seitsemäs. Red Bullin osalta Verstappen onnistui tallikaveriaan Pierre Gaslyä paremmin sijoittuen neljänneksi Gaslyn ajaessa pehmeämmällä rengasseoksella yhdeksänneksi. McLarenin kuljettajat pystyivät ylläpitämään harjoitusvauhtiaan, kun Sainz ja Lando Norris sijoittuivat kuudenneksi ja viidenneksi, mikä oli tallin paras aika-ajotulos sitten vuoden 2014 Italian osakilpailun. Hamilton ajoi paalupaikalle ennen Bottasta ja Leclerciä.
Kilpailu

Kilpailun alussa Pérez lukitsi renkaansa, ajautui radan ulkopuolelle ja oikaisi, mistä tuomaristo langetti hänelle aikasakon. Lando Norrisin autoon iski viimeisten kierrosten aikana hydrauliikkavika, minkä seurauksena Ricciardo ja Räikkönen ohittivat Norrisin käyden samalla omaa taisteluaan, joka päättyi lopulta Ricciardon kilpailun jälkeen ratarikosta saamaan aikarangaistukseen. Giovinazzin kilpailu meni pieleen, kun hän joutui aloittamaan kilpailun pehmeämmällä rengasseoksella eikä pystynyt pysymään pistesijoille. Toro Rosson ja Williamsin kuljettajien kohdalla pisteille ajaminen jäi haaveeksi, mutta tallikaverit ajoivat keskenään kilpaa. Seitsemänneltä sijalta kilpailuun lähtenyt Vettel ohitti kilpailun alussa molemmat McLarenin kuljettajat ja ajoi varmalla ajolla viidenneksi.
Kilpailun voitti Hamilton ennen Bottasta ja Leclerciä, jotka kävivät tiukkaa taistelua keskenään kilpailun lopussa Leclercin melkein saavuttaessa Bottaksen.
Tulokset > Aika-ajot

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1.30,609 | 1.29,520 | 1.28,319 | 1 |
| 2 | 77 |  Valtteri Bottas | Mercedes | 1.30,550 | 1.29,437 | 1.28,605 | 2 |
| 3 | 16 |  Charles Leclerc | Ferrari | 1.30,647 | 1.29,699 | 1.28,965 | 3 |
| 4 | 33 |  Max Verstappen | Red Bull Racing-Honda | 1.31,327 | 1.30,099 | 1.29,409 | 4 |
| 5 | 4 |  Lando Norris | McLaren-Renault | 1.30,989 | 1.30,019 | 1.29,418 | 5 |
| 6 | 55 |  Carlos Sainz | McLaren-Renault | 1.31,073 | 1.30,319 | 1.29,522 | 6 |
| 7 | 5 |  Sebastian Vettel | Ferrari | 1.31,075 | 1.29,506 | 1.29,799 | 7 |
| 8 | 3 |  Daniel Ricciardo | Renault | 1.30,954 | 1.30,369 | 1.29,918 | 8 |
| 9 | 10 |  Pierre Gasly | Red Bull Racing-Honda | 1.31,152 | 1.30,421 | 1.30,184 | 9 |
| 10 | 99 |  Antonio Giovinazzi | Alfa Romeo Racing-Ferrari | 1.31,180 | 1.30,408 | 1.33,420 | 10 |
| 11 | 23 |  Alexander Albon | Scuderia Toro Rosso-Honda | 1.31,445 | 1.30,461 |  | 11 |
| 12 | 7 |  Kimi Räikkönen | Alfa Romeo Racing-Ferrari | 1.30,972 | 1.30,533 |  | 12 |
| 13 | 27 |  Nico Hülkenberg | Renault | 1.30,865 | 1.30,544 |  | 13 |
| 14 | 11 |  Sergio Pérez | Racing Point-BWT Mercedes | 1.30,964 | 1.30,738 |  | 14 |
| 15 | 20 |  Kevin Magnussen | Haas-Ferrari | 1.31,166 | 1.31,440 |  | 15 |
| 16 | 26 |  Daniil Kvjat | Scuderia Toro Rosso-Honda | 1.31,564 |  |  | 19 |
| 17 | 8 |  Romain Grosjean | Haas-Ferrari | 1.31,626 |  |  | 16 |
| 18 | 18 |  Lance Stroll | Racing Point-BWT Mercedes | 1.31,726 |  |  | 17 |
| 19 | 63 |  George Russell | Williams-Mercedes | 1.32,789 |  |  | 20 |
| 20 | 88 |  Robert Kubica | Williams-Mercedes | 1.33,205 |  |  | 18 |
107 % aika: 1.36,888
Lähde:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 53 | 1:24.31,198 | 1 | 25 |
| 2. | 77 |  Valtteri Bottas | Mercedes | 53 | +18,056 | 2 | 18 |
| 3. | 16 |  Charles Leclerc | Ferrari | 53 | +18,985 | 3 | 15 |
| 4. | 33 |  Max Verstappen | Red Bull Racing-Honda | 53 | +34,905 | 4 | 12 |
| 5. | 5 |  Sebastian Vettel | Ferrari | 53 | +1.02,796 | 7 | 10+1 |
| 6. | 55 |  Carlos Sainz | McLaren-Renault | 53 | +1.35,462 | 6 | 8 |
| 7. | 7 |  Kimi Räikkönen | Alfa Romeo Racing-Ferrari | 52 | +1 kierros | 12 | 6 |
| 8. | 27 |  Nico Hülkenberg | Renault | 52 | +1 kierros | 13 | 4 |
| 9. | 4 |  Lando Norris | McLaren-Renault | 52 | +1 kierros | 5 | 2 |
| 10. | 10 |  Pierre Gasly | Red Bull Racing-Honda | 52 | +1 kierros | 9 | 1 |
| 11. | 3 |  Daniel Ricciardo | Renault | 52 | +1 kierros | 8 |  |
| 12. | 11 |  Sergio Pérez | Racing Point-BWT Mercedes | 52 | +1 kierros | 14 |  |
| 13. | 18 |  Lance Stroll | Racing Point-BWT Mercedes | 52 | +1 kierros | 17 |  |
| 14. | 26 |  Daniil Kvjat | Scuderia Toro Rosso-Honda | 52 | +1 kierros | 19 |  |
| 15. | 23 |  Alexander Albon | Scuderia Toro Rosso-Honda | 52 | +1 kierros | 11 |  |
| 16. | 99 |  Antonio Giovinazzi | Alfa Romeo Racing-Ferrari | 52 | +1 kierros | 10 |  |
| 17. | 20 |  Kevin Magnussen | Haas-Ferrari | 52 | +1 kierros | 15 |  |
| 18. | 88 |  Robert Kubica | Williams-Mercedes | 51 | +2 kierrosta | 18 |  |
| 19. | 63 |  George Russell | Williams-Mercedes | 51 | +2 kierrosta | 20 |  |
| Kesk. | 8 |  Romain Grosjean | Haas-Ferrari | 44 | Keskeytys | 16 |  |
Nopein kierros: Sebastian Vettel (Ferrari) 1.32,740 (kierroksella 53).
Lähde:
Daniel Ricciardo ajoi maaliin seitsemäntenä, mutta hän sai 5 sekunnin aikarangaistuksen vaarallisesta paluusta radalle ja toisen 5 sekunnin aikarangaistuksen radan ulkopuolelta ohittamisesta.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Mercedeksen F1-historian 50. kaksoisvoitto.
TH Unia Oświęcim

| Towarzystwo Hokejowe Unia Oświęcim |
| --- | --- |
Historia:  1958-1999 KS Unia Oświęcim 1999-2006 Dwory Unia Oświęcim 2009-2014 Aksam Unia Oświęcim
Perustettu:  1946 (seura) 1958 (jääkiekkotoiminta)
Kaupunki:  Oświęcim
Kotiareena:  Hala Lodowa
– kapasiteetti:  3 500
Sarja:  Polska Hokej Liga
Värit:           
Infobox OKVirheellinen NIMI-arvo: 
Towarzystwo Hokejowe Unia Oświęcim on puolalainen jääkiekkojoukkue joka sijaitsee Oświęcimissa. Se pelaa Polska Hokej Ligassa, joka on Puolan korkein sarjataso jääkiekossa.
Saavutukset

TH Unia Oświęcim on voittanut Puolan mestaruuden vuosina 2000, 2001, 2002, 2003 ja 2004. Joukkue on voittanut hopeaa vain 2005.
Taifuuni Vera

| Vera |
| --- | --- |

Nimettiin::  22.9.1959
Rantautui::  26.9.1959
Laantui::  28.9.1959
Alin paine::  895 hPa
Kovin tuuli::  44 m/s, puuskat 71 m/s
Kuolleita::  4 580
Tuhot::  261 miljoonaa USD
 Veran reitti  Reittikartan pallot on väritetty Saffirin–Simpsonin asteikon mukaan. 012345
Supertaifuuni Vera oli voimakkain taifuuni, jonka tiedetään iskeneen Japaniin. Japanin poliisin mukaan se surmasi ainakin 4 580 ihmistä, 658 jäi kadonneeksi, 32 000 sai vammoja ja 1 500 000 jäi kodittomaksi. Vahinkojen määräksi arvioitiin 261 miljoonaa dollaria.
Matalapaineen alue muodostui myrskyksi 21. syyskuuta, kääntyi luoteeseen ja heikentyi kulkiessaan Japanin saarten ylitse, mistä se jatkoi itään.
Taifuunin rantautuessa mitattiin yli 71 m/s tuulenpuuskia. Suurimmat keskituulet, 44 m/s havaittiin Naganossa, mutta yli 22 m/s keskituulia mitattiin koko Japanissa Kiushulta Hokkaidolle asti.
Svenska samskolan i Tammerfors

| Svenska samskolan i Tammerfors |
| --- | --- |
 Svenska samskolanin rakennus Tampereella.
Sijainti:  Koulukatu 14, Kaakinmaa, Tampere
Perustettu:  1895
Rehtori:  Ronny Holmqvist
Luokat:  peruskoulu ja lukio
Oppilaita:  400
Verkkosivut
Svenska samskolan i Tammerfors on ruotsinkielinen peruskoulu ja lukio Tampereella Kaakinmaan kaupunginosassa, osoitteessa Koulukatu 14. Se aloitti toimintansa 2. syyskuuta 1895 ja on siten yksi Tampereen vanhimmista kouluista. Svenska samskolan i Tammerfors on yksityinen koulu, jonka toimintaa ylläpitää rekisteröity yhdistys Föreningen för Svenska samskolans i Tammerfors upprätthållande r.f.
Vuonna 2014 koulu tuli Suomen tietotoimiston vertailussa Pirkanmaan parhaaksi lukioksi verrattaessa ylioppilastutkinnon neljän pakollisena kirjoitettavan aineen pistemäärien keskiarvoja.
Rakennus

Arkkitehti August Krookin suunnittelema Svenska samskolanin koulutalo on valmistunut Koulukadun ja Satamakadun kulmaan vuonna 1902. Krook on itse aikoinaan todennut, että talon arkkitehtuuri edustaa modernia goottilaista tyyliä. Tutkija Paula Kivisen mukaan sisätiloissa on kuitenkin havaittavissa jo jugendin vaikutus. Rakennukseen on tehty Gunnar Strömmerin suunnittelema laajennusosa vuonna 1965.
Svenska samskolan on suojeltu rakennustaiteellisin, kulttuurihistoriallisin ja maisemallisin perustein.
Kuuluisia oppilaita

Eveliina Piippo, maastohiihtäjä
Patrik Puistola, jääkiekkoilija
Ulf-Erik Slotte, suurlähettiläs
Kaj Stenvall, taidemaalari
Tuomo T. Vimpari, paavillinen diplomaatti
Poju Zabludowicz, liikemies, miljardööri
Aiheesta muualla

Koulun kotisivut
Taifuuni Tip

| Tip |
| --- | --- |
 12.10.1979
Rantautui::  Honshu, 19. lokakuuta 1979
Alin paine::  870 hPa
Kovin tuuli::  85 m/s
Kuolleita::  99
 Tipin reitti.  Reittikartan pallot on väritetty Saffirin–Simpsonin asteikon mukaan. 012345
Taifuuni Tip oli kaikkien aikojen voimakkain ja suurin havaittu trooppinen hirmumyrsky. Se aiheutti laajoja tulvia suuressa osaa Japania lokakuussa 1979.
Sykloni muodostui Tyynellämerellä 5. lokakuuta 1979 trooppisesta matalapaineesta. Se voimistui trooppiseksi myrskyksi seuraavana päivänä ja taifuuniksi 9. lokakuuta. Liikuttuaan hyvin suotuisaan ympäristöön Tip voimistui supertaifuuni Tipiksi 11. lokakuuta ja sen keskustan ilmanpaine laski 996:sta 898 mb:iin. Tässä vaiheessa Tipin halkaisija oli 2 170 km ja trooppisen myrskyn tuulet ulottuivat 1 085 kilometrin päähän myrskyn keskuksesta. 12. lokakuuta Tip jatkoi voimistumistaan ja sen kovimmat yhtämittaiset tuulet puhalsivat 85 m/s (305 km/h)[lähde? ] ja myrskyn keskuksen ilmanpaine laski 870 mb:iin. Halkaisijaltaan 2 220 km Tip oli laajin havaittu trooppinen hirmumyrsky, ja sen paine oli alin koskaan myrksyn keskuksessa mitattu painelukema.
Tämän jälkeen Tip heikkeni hitaasti liikkuessaan kohti Japania. Se iski maihin Honshun saarella 19. lokakuuta heikkona taifuunina, mutta aiheutti kuitenkin merkittävää vahinkoa. Tip aiheutti 68 ihmisen kuoleman enimmäkseen tulvien johdosta sekä miljoonien dollarien vahingot Japanin maataloudelle ja kalastukselle.
Sušak

Rječinan ylittävä Graničnin silta
Dio Sušaka
Sušak on Kroatian Rijekan kaupunginosa. Se sijaitsee kaupungin itäosassa.
Sébastien Le Toux

| 0 | 1 | 2 |
| --- | --- | --- |

Henkilötiedot
Syntymäaika: 10. tammikuuta 1984 (ikä 40)
Syntymäpaikka: Mont-Saint-Aignan, Ranska
Pelipaikka: hyökkääjä
Pituus: 183 senttimetriä
Paino: 70 kilogrammaa
Seura
Seura: Vancouver Whitecaps
Pelinumero: 7
Seurat
| Vuodet | Seura | O (M) |
| 2004–2006 2007–2008 2009 2010–2011 2012– | Lorient Seattle Sounders (USL) Seattle Sounders (MLS) Philadelphia Union Vancouver Whitecaps | 15 (1) 54 (24) 28 (1) 62 (25) 0 (0) |
 Seurajoukkueuran tilastot kattavat vain kansalliset sarjat, päivitetty 1. helmikuuta 2012.
Sébastien Le Toux (s. 10. tammikuuta 1984 Mont-Saint-Aignan, Ranska) on ranskalainen jalkapalloilija, pelipaikaltaan hyökkääjä.
Ura

Le Toux on Rennesin kasvatti. Hän voitti seuran nuorisojoukkueen riveissä Coupe Gambardellan vuonna 2003. Vuotta myöhemmin hän teki ammattilaissopimuksen Lorientin kanssa, jossa hän pelasi kaksi kautta Ranskan toiseksi korkeimmalla sarjatasolla Ligue 2:ssa.
Lorientin vapautettua Le Toux’n sopimuksestaan hän kävi koeajalla Major League Soccer -seura FC Dallasissa, mutta teki lopulta sopimuksen USL First Divisionin Seattle Soundersin kanssa ennen kautta 2007. Hän aloitti kauden aiemmalla pelipaikallaan puolustajana, mutta hänet siirrettiin pian keskikentän kautta hyökkääjäksi, mikä osoittautui onnistuneeksi ratkaisuksi. Hän jakoi kymmenellä maalillaan liigan parhaan maalintekijän tittelin Montreal Impactin Charles Gbeken kanssa, ja hänet valittiin liigan parhaaksi pelaajaksi samalla kun Sounders voitti mestaruuden. Kahden kauden aikana Le Toux teki kaikkiaan 24 maalia pelaamassaan 54 liigaottelussa. Lisäksi hän oli Lamar Hunt U.S. Open Cupin paras maalintekijä kausina 2007–2008 Soundersin yltäessä molemmilla kerroilla välieriin.
Toukokuussa 2008 Le Toux’sta tuli uuden, kaudella 2009 aloittaneen Seattle Soundersin MLS-joukkueen ensimmäinen pelaajakiinnitys. Ensimmäisellä MLS-kaudellaan Le Toux’n maalisaldo jäi vain yhteen valmentaja Sigi Schmidin peluutettua häntä useimmiten keskikentällä muun muassa Freddie Ljungbergin, Steve Zakuanin ja Fredy Monteron kantaessa hyökkäysvastuun. U.S. Open Cupissa Sounders ylsi D.C. Unitedin ohella loppuotteluun, jossa Le Toux syötti Roger Levesquen tekemän voittomaalin.
Kaudeksi 2010 Le Toux siirtyi toiseen tulokasjoukkueeseen Philadelphia Unioniin, joka varasi hänet MLS Expansion Draft -laajennusvaraustilaisuudessa 25. marraskuuta 2009. Hän teki Unionin ensimmäisessä kotiottelussa D.C. Unitedia vastaan hattutempun, mukaan lukien Unionin seurahistorian ensimmäisen maalin, kun Union voitti 3–2. Le Toux sai edelliskautta vapaamman roolin Unionin hyökkäyksessä, mikä johti merkittävään parannukseen teholukemissa. Hän teki kauden aikana 14 maalia ja antoi 11 maalisyöttöä, mikä oli koko liigan suurin yhteismäärä. Hänet valittiin MLS Best XI -tähdistöjoukkueeseen ja Manchester Unitedia vastaan pelattuun tähdistöotteluun, minkä lisäksi hänet palkittiin liigan reilun pelin palkinnolla. Kausi 2012 alkoi Le Toux’lta heikommin, mutta kauden päätyttyä hän oli jälleen joukkueensa tehokkain pelaaja 11 maalillaan ja yhdeksällä maalisyötöllään. Hänet palkittiin myös toistamiseen reilun pelin palkinnolla. MLS:n pudotuspeleissä, johon joukkue ylsi ensimmäistä kertaa, Le Toux teki Unionin ainoan maalin.
Tammikuussa 2012 Le Toux kävi harjoittelemassa Valioliiga-seura Bolton Wanderersin kanssa mahdollista siirtoa silmällä pitäen. Myöhemmin samassa kuussa Union kauppasi hänet kuitenkin MLS:n Vancouver Whitecapsille.
Saavutukset

Seurajoukkueet
Coupe Gambardella: 2003
USL First Division: 2007
Lamar Hunt U.S. Open Cup: 2009
Henkilökohtaiset
MLS Best XI: 2010
MLS Fair Play Award: 2010, 2011
Aiheesta muualla

Kuvia tai muita tiedostoja aiheesta Sébastien Le Toux Wikimedia Commonsissa
Sébastien Le Toux’n esittely Vancouver Whitecapsin sivustolla (englanniksi)
Sébastien Le Toux’n esittely Major League Soccerin sivustolla (englanniksi)
Le tout pour Le Toux Ranskan Canal+:n juttu Sébastien Le Toux’sta. (ranskaksi)
Suðurnesjabær

| Suðurnesjabær |
| --- | --- |
 vaakuna

 Koordinaatit: 64°01′N, 22°39′W 
Valtio:  Islanti
Alue:  Suðurnes
Perustettu:  2018
Hallinto:  
 – Kunnanjohtaja:  Magnús Stefánsson
Pinta-ala:  
 – Kokonaispinta-ala:  82 km²
Väkiluku (2022):  3 753
 – Väestötiheys:  45,8 as./km²
 
 sudurnesjabaer.is 
Infobox OKVirheellinen NIMI-arvo: 
Suðurnesjabær on kunta Islannissa Suðurnesin alueella. Kunta luotiin kesäkuussa 2018, kun Sandgerðin ja Garðurin kunnat yhdistettiin. Uuden kunnan nimi vahvistettiin tammikuussa 2019. Uuden kunnan ensimmäiseksi kunnanjohtajaksi valittiin Garðurin kunnanjohtaja ja entinen kansanedustaja ja ministeri Magnús Stefánsson.
Sébastien Lareau

| Sébastien Lareau> Henkilötiedot |
| --- | --- |
Syntynyt: 27. huhtikuuta 1973 (ikä 51)
Kansalaisuus:   Kanada
Tennispelaaja
Pituus:  183 cm
Paino:  79 kg
Kätisyys:  oikea
Ammattilaisena:  1991–2003
Palkintorahat:  2 879 682 USD
Kaksinpeli
Paras sijoitus:  76. (17.4.1995)
Voitot/tappiot:  99–137
Grand Slam -turnauksissa
Australian avoimet:  3. kierros (1998)
Ranskan avoimet:  2. kierros (1997)
Wimbledon:  2. kierros (1993, 1998, 1999, 2000)
Yhdysvaltain avoimet:  2. kierros (1995, 1998, 1999)
Nelinpeli
Paras sijoitus:  4. (11.10.1999)
Turnausvoittoja:  17
Voitot/tappiot:  266–142
Grand Slam -turnauksissa
Australian avoimet:  loppuottelu (1996, 1997)
Ranskan avoimet:  puolivälierät (2000)
Wimbledon:  välierät (2000)
Yhdysvaltain avoimet:  voitto (1999)
Aiheesta muualla
ITF
ATP
| Mitalit> Maa:   Kanada.Miesten tennis.Olympialaiset   | Mitalit> Maa:   Kanada.Miesten tennis.Olympialaiset   | Mitalit> Maa:   Kanada.Miesten tennis.Olympialaiset   | Maa:   Kanada> Miesten tennis. |
| --- | --- | --- | --- |
|  Kultaa | Sydney 2000 | Nelinpeli |  |
Sébastien Lareau (s. 27. huhtikuuta 1973 Montreal, Quebec, Kanada) on kanadalainen entinen tennispelaaja sekä olympiavoittaja.
Urallaan (1991-2001) hän voitti yhteensä 17 nelinpelin turnausta, sisältäen kultamitalin 2000 kesäolympialaisissa sekä yhden Grand Slam-turnausvoiton Yhdysvaltain avoimissa 1999.
Ura

11. lokakuuta 1999 Lareau saavutti uransa korkeimman sijoituksensa nelinpelissä, neljäs. Kaksinpelissä hänen korkein sijoituksensa on 76. Tämän hän saavutti 17. huhtikuuta 1995.
Ensimmäisen ATP-kiertueen nelinpelin turnauksensa Lareau voitti 1. toukokuuta 1995 Etelä-Koreassa yhdysvaltalaisen Jeff Tarangon parina. 13. syyskuuta 1999 hän voitti uransa ainoan Grand Slam-turnauksensa Yhdysvaltain avoimissa parinaan yhdysvaltalainen Alex O'Brien.
Hänen uransa viimeiseksi jäänyt nelinpelin turnausvoitto tuli Sydneyn kesäolympialaisista vuonna 2000, jolloin hän otteli kanadalaisen Daniel Nestorin parina.
Lareau lopetti uransa vuonna 2003.
Turnausvoitot (17) > Nelinpelit (17)

s= sisäkenttä
| No | Pvm | Turnaus | Kenttä | Pari | Loppuotteluvastustajat | Tulos |
| --- | --- | --- | --- | --- | --- | --- |

| 1. | 1. toukokuuta 1995 | Soul, Etelä-Korea | Kova |  Jeff Tarango |  Joshua Eagle    Andrew Florent | 6–3, 6–2 |
| 2. | 23. lokakuuta 1995 | Peking, Kiina | Carpet |  Tommy Ho |  Dick Norman    Fernon Wibier | 7–6, 7–6 |
| 3. | 28. lokakuuta 1996 | Stuttgart, Saksa | Matto |  Alex O'Brien |  Jacco Eltingh    Paul Haarhuis | 3–6, 6–4, 6–3 |
| 4. | 3. maaliskuuta 1997 | Philadelphia, Yhdysvallat | Kova (s) |  Alex O'Brien |  Ellis Ferreira    Patrick Galbraith | 6–3, 6–3 |
| 5. | 28. heinäkuuta 1997 | Los Angeles, Yhdysvallat | Kova |  Alex O'Brien |  Mahesh Bhupathi    Rick Leach | 7–6, 6–4 |
| 6. | 20. huhtikuuta 1998 | Tokio, Japani | Kova |  Daniel Nestor |  Olivier Delaître    Stefano Pescosolido | 6–4, 4–6, 6–4 |
| 7. | 2. marraskuuta 1998 | Stuttgart, Saksa | Kova (s) |  Alex O'Brien |  Mahesh Bhupathi    Leander Paes | 6–3, 3–6, 7–5 |
| 8. | 18. tammikuuta 1999 | Sydney, Australia | Kova |  Daniel Nestor |  Patrick Galbraith    Paul Haarhuis | 6–3, 6–4 |
| 9. | 14. kesäkuuta 1999 | Lontoo, Englanti | Ruoho |  Alex O'Brien |  Todd Woodbridge    Mark Woodforde | 6–3, 7–6 |
| 10. | 23. elokuuta 1999 | Washington, Yhdysvallat | Kova |  Justin Gimelstob |  David Adams    John-Laffnie De Jager | 7–5, 6–7, 6–3 |
| 11. | 13. syyskuuta 1999 | U.S. Open, New York, Yhdysvallat | Kova |  Alex O'Brien |  Mahesh Bhupathi    Leander Paes | 7–67, 6–4 |
| 12. | 11. lokakuuta 1999 | Shanghai, Kiina | Kova |  Daniel Nestor |  Todd Woodbridge    Mark Woodforde | 7–5, 6–3 |
| 13. | 8. marraskuuta 1999 | Pariisi, Ranska | Matto |  Alex O'Brien |  Jared Palmer    Paul Haarhuis | 7–6, 7–5 |
| 14. | 22. marraskuuta 1999 | Tennis Masters Cup, Hartford, Yhdysvallat | Matto |  Alex O'Brien |  Mahesh Bhupathi    Leander Paes | 6–3, 6–2, 6–2 |
| 15. | 21. helmikuuta 2000 | Memphis, Yhdysvallat | Kova (s) |  Justin Gimelstob |  Jim Grabb    Richey Reneberg | 6–2, 6–4 |
| 16. | 7. elokuuta 2000 | Toronto, Kanada | Kova |  Daniel Nestor |  Joshua Eagle    Andrew Florent | 6–3, 7–6³ |
| 17. | 2. lokakuuta 2000 | Sydneyn olympialaiset, Australia | Kova |  Daniel Nestor |  Todd Woodbridge    Mark Woodforde | 5–7, 6–3, 6–4, 7–6 |
Aiheesta muualla

ATP-kiertueen sivujen pelaajaprofiili
Supreme Clientele

| Supreme Clientele Ghostface Killah |
| --- | --- | --- |

Studioalbumin tiedot
 Äänitetty : 1999-2000
 Julkaistu: 25. tammikuuta 2000
 Tuottaja(t): RZA, Black Moes-Art, Ju-Ju, Carlos "6 July" Broady, The Blaquesmiths, Phantom of the Beats, Mathematics, Inspectah Deck, Choo, Carlos Bess
 Tyylilaji: rap
 Kesto: 64.10
 Levy-yhtiö: Razor Sharp/Epic/Sony
Ghostface Killahin muut julkaisut
| Ironman 1996 | Supreme Clientele 2000 | Bulletproof Wallets 2001 |
Supreme Clientele on yhdysvaltalaisen hip hop -artisti ja Wu-Tang Clan -jäsen Ghostface Killahin toinen albumi. Se julkaistiin 25. tammikuuta 2000. Albumi myi yli 700 000 kappaletta.
Taustaa

Kuten monissa aiemmissa Wu-Tang -albumeissa, RZA ei tuottanut koko albumia. RZA tuotti vain 4 kappaletta, kun vähemmän tunnetut tuottajat tuottivat lopun albumista. Albumissa pilkataan 50 Centiä (Clyde Smith skit)issä, jossa Wu-tang jäsen Raekwon esittää Clyde Smithin roolia jossa hän puhuu 50 centin 1999 julkaistusta "How to Rob" -kappaleesta, missä 50 Cent väittää vitsikkäästi miten hän ryöstää suosittuja musiikkiartisteja mukaan lukien Wu-Tang Clanin jäsenet. 50 Cent vastasi tähän myöhemmin Underground mixtape -freestylellä.
Taustaa > Albumin sijoitukset kategoriassa parhaat albumit

| Julkaisija | Maa | Kategoria | Vuosi | Paikka |
| --- | --- | --- | --- | --- |
| Chris Rock | Yhdysvallat | Top 25 Hip-Hop Albums Ever | 2005 | 14 |
| Pitchfork | Yhdysvallat | "The 100 Best Albums of 2000-2004" | 2005 | 19 |
| Rolling Stone | Yhdysvallat | "Top 50 Albums of 2000" | 2001 | * |
| Hip-Hop Connection | Yhdistynyt kuningaskunta | "The 100 Greatest Rap Albums 1995-2005" | 2000 | 2 |
| Spin | Yhdysvallat | "Top 20 Albums of the Year" | 2001 | 11 |
| The Wire | Yhdysvallat | "50 Records Of The Year" | 2001 | * |
| Vibe | Yhdysvallat | "Top 10 Rap Albums" | 2002 | 10 |
| NME | Yhdistynyt kuningaskunta | "Top 50 Albums Of The Year" | 2000 | 36 |